
RADVILIŠKIO RAJONO SAVIVALDYBĖS TARYBA


SPRENDIMAS
DĖL PRITARIMO PROJEKTO „ŠVIETIMO PAGALBOS IR KOORDINUOTAI TEIKIAMŲ PASLAUGŲ PLĖTRA RADVILIŠKIO RAJONE“ ĮGYVENDINIMUI

2025 m.                        d. Nr. T-  
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 6 punktu, 15 straipsnio 4 dalimi, Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“ patvirtintu 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašu, atsižvelgdama į 2025 m. gegužės 9 d. VšĮ Centrinės projektų valdymo agentūros paskelbtą kvietimą Nr. 10-091-K „Švietimo pagalbos ir koordinuotai teikiamų paslaugų užtikrinimas“ Radviliškio rajono savivaldybės taryba nusprendžia:
.	Pritarti projekto „Švietimo pagalbos ir koordinuotai teikiamų paslaugų plėtra Radviliškio rajone“ (toliau – Projektas) įgyvendinimo plano teikimui Europos Sąjungos fondų investicijoms gauti ir Projekto įgyvendinimui. 
.	Pritarti, kad Radviliškio rajono Alksniupių pagrindinė mokykla, Radviliškio rajono Grinkiškio Jono Poderio pagrindinė mokykla, Radviliškio rajono Sidabravo pagrindinė mokykla, Radviliškio rajono Baisogalos gimnazija, Radviliškio rajono Baisogalos mokykla-darželis, Radviliškio technologijų ir verslo mokymo centras, Radviliškio rajono savivaldybės švietimo ir sporto paslaugų centro Pedagoginė psichologinė tarnyba, Radviliškio rajono pirminės sveikatos priežiūros centras, Radviliškio rajono jaunimo klubas „Kultūros avilys“ ir Radviliškio rajono visuomenės sveikatos biuras, Projekte būtų Projekto partneriai. 
.	Įgalioti Radviliškio rajono savivaldybės merą pasirašyti, pakeisti, nutraukti jungtinės veiklos (partnerystės) sutartį su Radviliškio rajono Alksniupių pagrindine mokykla, Radviliškio rajono Grinkiškio Jono Poderio pagrindine mokykla, Radviliškio rajono Sidabravo pagrindine mokykla, Radviliškio rajono Baisogalos gimnazija, Radviliškio rajono Baisogalos mokykla-darželiu, Radviliškio technologijų ir verslo mokymo centru, Radviliškio rajono savivaldybės švietimo ir sporto paslaugų centro Pedagogine psichologine tarnyba, Radviliškio rajono pirminės sveikatos priežiūros centru, Radviliškio rajono jaunimo klubu „Kultūros avilys“ ir Radviliškio rajono visuomenės sveikatos biuru.
.	Skirti iš Savivaldybės biudžeto ne mažiau kaip 10,1 proc. bendrojo finansavimo nuo visų tinkamų finansuoti Projekto išlaidų ir padengti tinkamų finansuoti išlaidų dalį, kurios nepadengia Projektui skiriamos finansavimo lėšos bei netinkamas finansuoti, tačiau Projektui įgyvendinti būtinas, išlaidas.
.	Įgalioti Radviliškio rajono savivaldybės administracijos direktorių pasirašyti dokumentus, susijusius su projekto rengimu ir įgyvendinimu.
.	Pavesti Radviliškio rajono savivaldybės administracijai vykdyti užsakovo funkcijas. 
.	Pritarti, kad Projektui įgyvendinti būtų paskirtas projekto vadovas ir finansininkas bei kiti su Projektu dirbantys asmenys. 
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos
gali būti skundžiamas paduodant skundą Lietuvos administracinių ginčų komisijos Šiaulių apygardos
skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo
rūmuose.



Savivaldybės meras                                                                                                   



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL PRITARIMO PROJEKTO „ŠVIETIMO PAGALBOS IR KOORDINUOTAI TEIKIAMŲ PASLAUGŲ PLĖTRA RADVILIŠKIO RAJONE“ ĮGYVENDINIMUI“

Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Teikiamu tarybos sprendimo projektu prašoma pritarti projekto „Švietimo pagalbos ir koordinuotai teikiamų paslaugų plėtra Radviliškio rajone“ (toliau – Projektas) įgyvendinimo plano teikimui finansavimui gauti pagal VšĮ Centrinės projektų valdymo agentūros (toliau – CPVA) pateiktą kvietimą savivaldybėms dalyvauti konkursiniame projekte „Švietimo pagalbos ir koordinuotai teikiamų paslaugų užtikrinimas“ pagal pažangos priemonę Nr. 12-003-03-02-01 „Įgyvendinti įtraukųjį švietimą“.
Projekte partnerio teisėmis kviečiamos dalyvauti Radviliškio rajono Alksniupių pagrindinė mokykla, Radviliškio rajono Grinkiškio Jono Poderio pagrindinė mokykla, Radviliškio rajono Sidabravo pagrindinė mokykla, Radviliškio rajono Baisogalos gimnazija, Radviliškio rajono Baisogalos mokykla-darželis, Radviliškio technologijų ir verslo mokymo centras, Radviliškio rajono savivaldybės švietimo ir sporto paslaugų centro Pedagoginė psichologinė tarnyba, Radviliškio rajono pirminės sveikatos priežiūros centras, Radviliškio rajono jaunimo klubas „Kultūros avilys“ ir Radviliškio rajono visuomenės sveikatos biuras.
.	Projekto iniciatoriai (institucija, asmenys ar piliečių atstovai) ir rengėjai.
Iniciatoriai – Radviliškio rajono savivaldybės administracijos Švietimo ir sporto skyrius.
Sprendimo projekto rengėjai – Radviliškio rajono savivaldybės administracijos Švietimo ir sporto skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Šiuo metu pradedamas rengti Projekto įgyvendinimo planas. Gavus finansavimą, Projektas bus įgyvendinamas vadovaujantis Lietuvos Respublikos vietos savivaldos įstatymo 6 straipsnio 44 punktu ir 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašu Nr. 4, patvirtintu 2023 m. kovo 1 d. Lietuvos Respublikos švietimo, mokslo ir sporto ministro įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Pagrindinis projekto tikslas – didinti koordinuotai teikiamų švietimo pagalbos, socialinės, sveikatos priežiūros paslaugų ikimokyklinio ir priešmokyklinio amžiaus vaikams ir jų tėvams bei bendrojo ugdymo mokyklų ir profesinio mokymo įstaigų mokiniams ir jų tėvams pasiūlą, prieinamumą, pasitelkiant nevalstybinio sektoriaus paslaugų teikėjus Vidurio ir vakarų Lietuvos regione.
Tikslinė projekto grupė – specialiųjų ugdymosi poreikių turintys vaikai, jų tėvai (globėjai, rūpintojai), mokytojai, švietimo pagalbos specialistai.  
Atsižvelgiant į kvietimą, teikti projektų įgyvendinimo planus „Švietimo pagalbos ir koordinuotai teikiamų paslaugų užtikrinimas“ ir į  Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“ patvirtintą 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašą, projektui planuojamos priemonės: vaikų ir paauglių psichiatro, vaikų ir paauglių priklausomybių konsultanto, autizmo spektro sutrikimą ir Aspergerio sindromą turinčių vaikų užimtumo specialistų įdarbinimas Radviliškio rajono pirminės sveikatos priežiūros centre. Socialinis pedagogas atvejo vadybininkas darbui su vaikais, kuriems paskirtos koordinuotai teikiamos paslaugos ir minimalios priežiūros priemonės Radviliškio rajono savivaldybės švietimo ir sporto paslaugų centro Pedagoginėje psichologinėje tarnyboje. Įvairių terapijų (miško, pasakų, dailės, gyvūnų ir kt.) taikymas elgesio ir emocijų sutrikimų ar sunkumų turintiems vaikams, mokymų TBRI (prieraišumu grįsta, traumai jautri, holistinė intervencija, sukurta atliepti kompleksinius vaikų ir jaunuolių, patyrusių ankstyvąsias nepalankias patirtis, toksišką stresą ir (arba) santykių traumą, poreikius) Radviliškio rajono mokytojams ir pagalbos specialistams, tėvams (globėjams / rūpintojams) organizavimas. 
Laukiama teigiamų rezultatų: įdarbinus specialistus vaikai ir paaugliai gaus greitesnę vaikų ir paauglių psichiatro, vaikų ir paauglių priklausomybių konsultanto, autizmo spektro sutrikimą ir Aspergerio sindromą turinčių vaikų užimtumo specialisto pagalbą, pagerės vaikų emocinė ir psichinė sveikata, taps lengvesnis paslaugos prieinamumas. Įvairių terapijų (miško, pasakų, dailės, gyvūnų ir kt.) taikymas padės pagerinti vaikų emocinę ir psichinę sveikatą, padės suprasti ir spręsti savo emocines, psichologines bei socialines problemas. Radviliškio rajono mokytojai ir pagalbos specialistai, tėvai (globėjai / rūpintojai) bus apmokyti TBRI intervencijos. Mokytojai ir pagalbos specialistai susipažinę su TBRI (Trust based relational intervention) – pasitikėjimu grįstų santykių intervencija, lengviau atpažins bei atlieps trauminius išgyvenimus patyrusių vaikų poreikius, lengviau užmegs ryšį su vaikais, jų įstatyminiais atstovais. Mokysis dėmesingo įsisąmoninimo ir ryšio kūrimo strategijų, įgalinimo principų (fiziologinių ir aplinkos pritaikymo strategijų), elgesio korekcijos principų. 
Minėtos paslaugos Radviliškio rajone pagerins švietimo įtrauktį asmenims, patiriantiems atskirtį ar socialinės rizikos veiksnius, bus suteikta švietimo pagalba bei koordinuotai teikiamos paslaugos (įskaitant ir sveikatos priežiūros paslaugas).
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus tarybos sprendimą, nebus keičiami ar pripažįstami negaliojančiais teisės aktai. 
.	Sprendimo projektui įgyvendinti reikalingos lėšos, finansavimo šaltiniai.
Radviliškio rajono savivaldybė galėtų pretenduoti į 500 000,00 Eur. Norint gauti papildomus 10 balų reikalingas Radviliškio rajono savivaldybės prisidėjimas 10,1 proc. 
Iš viso – 550 500,00 Eur.
ES lėšos – 500 000,00 Eur.
Savivaldybės biudžeto lėšos – 50 500,00 Eur.
.	Sprendimo projekto rengimo metu gauti specialistų vertinimai ir išvados.
Sprendimo projektas suderintas su Radviliškio rajono savivaldybės administracijos juristu, kalbininku, direktore, savivaldybės vicemerais, meru ir Švietimo ir sporto skyriaus vedėju.
.	Numatomo teisinio reguliavimo poveikio vertinimo rezultatai. 
Tarybos sprendimas užtikrins ES paramą Projekto įgyvendinimui. Didžiausia galima Projekto ES finansuojamoji dalis sudaro iki 100 proc. visų tinkamų finansuoti projekto išlaidų.
Neigiamas poveikis nenumatomas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra.
.	Pridedami dokumentai. 
Nėra.



Švietimo ir sporto skyriaus vyriausioji specialistė                                                    Lijana Lebedžinskienė
(tarpinstitucinio bendradarbiavimo koordinatorė)                                                                                                      





